钦定古今图书集成/理学汇编/文学典/第096卷 > 施槃
## 钦定古今图书集成/理学汇编/文学典/第096卷 > 施槃

按《江南通志》：“槃字宗铭，吴县人。幼警敏，随父游维扬
主罗铎家，有都宪张某来，铎命其子与槃偕见。张令
属对曰：‘新月如弓，残月如弓，上弦弓，下弦弓’。槃应声
曰：‘朝霞似锦，暮霞似锦，东川锦，西川锦’。”张大奇之。正
统己未，廷对第一，授翰林修撰。年甫二十。诗文逼古
人，杨文定溥深重之。